Youtube shadowbanner Stram Kurs, statsmedier jubler:”Kanalens abonnementstæller går… baglæns.”

I seneste udgave af ‘Det vi taler om’ på Radio24syv, pointerede en af de faste gæster, eks-kommunisten Thomas Heurlin, at Youtube nu viste ansvar, og ikke mere ville hjælpe Rasmus Paludan og Stram Kurs. Det lød som en bevidst fordrejning af det faktuelle, og sandheden var, at streamingtjenesten havde ændret sin algoritme, så Stram Kurs ikke mere havde samme mulighed for trende som alle andre. Han var også blevet ‘demonetized’, så han i modsætning til youtubere der gør i madopskrifter eller andre, ikke kunne tjene penge på sin aktivisme.

Frederik Kulager er som dusin-journalist naturligvis helt på linje. Det er dog interessant at læse hvordan ellers tech-anarkistiske journalister forholder sig til højrefløjens pludselige succes – ikke ulig den kritik der ramte Facebook for manglende moderation, da mediebranchen opdagede, at mediet også gav taletid til folk der var imod masseindvandring. De udvalgte tekststykker herunder er sakset fra Zetland.dk, der har kørt med underskud siden 2012, men årligt modtager et større millionbeløb via statens mediestøtte – YouTube gjorde Paludan danmarkskendt. Her er, hvad der skete, da videoplatformen pludselig vendte ham ryggen.

“Måske du har bemærket det: Der er stille omkring Rasmus Paludan. … Op til og under folketingsvalget blev Stram Kurs’ videoer set mellem 100.000 og over 400.000 gange om dagen ifølge analyseplatformen Socialblade. … til forskel fra hans velmagtsdage har kun én video, en, hvor Paludan er i ’sommerfugleterapi hos Hella Joof’ på Folkemødet, rundet 100.000 visninger. Ser man på Stram Kurs-kanalens gennemsnitlige visninger om dagen, er det en skråt nedadgående kurve på analyseplatformen Socialblade, som har arkiveret al aktivitet på kanalen siden 2017. Fra at kunne trække et halvt Melodi Grand Prix-publikum om dagen, får Paludans videoer i dag mellem 10.000 og 40.000 visninger om dagen. Samme niveau, som da han begyndte som youtuber. Kanalens abonnementstæller går tilmed baglæns. Bunden er altså slået ud af kanalen. Mens historien om Paludans storhed på YouTube er velkendt, er historien om hans fald – og årsagen bag – ubeskrevet. Det er ellers den måske mest spændende af de to. Det er historien om, hvordan YouTube efter anklager om at sprede had og radikalisere sine ofte unge seere med politisk ekstremt videoindhold forsøger at få kontrol over sin platform… … I april blev Paludan dømt for at have udtalt sig racistisk – og for såkaldt propagandavirksomhed, da udtalelsen blev filmet og lagt på Stram Kurs’ kanal. … Omkring den periode forsvandt Paludan fra YouTube. Hans kanal blev ikke lukket – den var stadig oppe og aktiv, men videoerne, Paludan lagde op, var ikke som tidligere at finde på hverken YouTubes startside eller ‘Hot lige nu’-listen, hvor hans videoer før havde været præsenteret side om side med musikvideoer og andet populært indhold. … Medmindre man i dag opsøger Paludans kanal eller abonnerer på den, er videoerne ude af syne. Forklaringen er algoritmen bag YouTube. Over 7o procent af alt, vi ser på YouTube, er videoer, den har udvalgt for os ud fra en række parametre som antal visninger og kommentarer. Da over to milliarder mennesker ser YouTube på en måned, har algoritmen kolossal magt over, hvor så meget af klodens kollektive opmærksomhed rettes hen. I lang tid var det kilden til Rasmus Paludans videobårne succes og bidrog til stemningen af, at her var en politisk leder, som kunne få danskerne til skærmen, selv de unge og endda op til et folketingsvalg. Men hvad mange missede, var, at det var YouTube, der rettede vores opmærksomhed på Paludan.“

(Stram Kurs på Socialblade, 2019)

The URI to TrackBack this entry is: http://www.uriasposten.net/archives/104170/trackback